wickkiey/tamil-wikipedia-markdown huggingface dataset:
# புரு மொனார்க்


**புரு மொனார்க்** (*Buru monarch*)(*சிம்போசியாக்ரசு லோரிகேடசு*) என்பது மொனார்கிடே குடும்பத்தில் உள்ள ஒரு பறவை சிற்றினமாகும். இது இந்தோனேசியாவில் மட்டும் காணப்படும் அகணிய உயிரி ஆகும்.  

## வகைப்பாட்டியல்
இந்தச் சிற்றினம் முன்னர் *சிம்போசியாக்ரசுக்கு* மாற்றப்படும் வரை *மொனார்ச்சா* பேரினத்தில் வைக்கப்பட்டது. சில வகைப்பாட்டியலாளர்கள் கருப்பு முனை மன்னர்,காய் மன்னரின் கிளையினமாக இதனைக் கருதுகின்றனர். இதனுடைய மாற்றுப் பெயராக **புரு தீவு** **மொனார்க்** மற்றும் **கருப்பு முனை** **மொனார்க்** ஆகியவையும் அடங்கும்.  

## பரவல்
புரு மொனார்க் தெற்கு மலுக்கு தீவில் காணப்படுகிறது. இதன் இயற்கை வாழிவிடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.  

## வகைப்பாட்டு நிலை
இந்தச் சிற்றினங்கள் 20,000 சதுர கி.மீ.க்கும் அதிகமான பரப்பளவில் காணப்படுகின்றது. இதனுடைய நிலையான எண்ணிக்கை 10,000க்கு மேல் உள்ளது, எனவே இவை அச்சுறுத்தலுக்கு உட்பட்டதாகக் கருதப்படவில்லை.
# அஞ்சோவான் தேன்சிட்டு


**அஞ்சோவான்** **தேன்சிட்டு** (*Anjouan sunbird*)(*சைனிரிசு கொமொரென்சிசு*) என்பது நெக்டரினிடே என்ற பறவை குடும்பத்தில் உள்ள ஒரு பறவைச் சிற்றினமாகும். இது கொமொரோசில் உள்ள அஞ்சோவான் தீவில் காணப்படும் அகணிய உயிரியாகும். இங்கு இதன் இயற்கையான வாழிடமாக மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைப்பகுதி காடுகள் உள்ளன.
# பத்மா வெங்கட்ராமன்

**பத்மா வெங்கட்ராமன்** (*Padma Venkataraman*) இந்தியாவைச் சேர்ந்த ஒரு சமூக ஆர்வலர் ஆவார். இந்தியாவின் முன்னாள் குடியரசுத்தலைவர் இரா.வெங்கடராமனின் மூத்த மகளான இவர் 1942 ஆம் ஆண்டு பிறந்தார். பெண்கள் இந்திய சங்கத்தின் தலைவராகவும் இவர் செயல்பட்டார். பெண்கள் நலப் பிரச்சினைகள் மற்றும் தொழுநோயால் பாதிக்கப்பட்ட நபர்களின் மறுவாழ்வு ஆகியவற்றில் கவனம் செலுத்தினார். ஐ.நா.வுக்கான அகில இந்திய மகளிர் மாநாட்டின் நிரந்தரப் பிரதிநிதியாக இருந்ததோடு, ஐக்கிய நாடுகளின் மகளிர் சங்கத்தின் துணைத் தலைவராகவும், தலைவராகவும் பணியாற்றினார்.  

## விருதுகள்
30 ஆண்டுகளுக்கும் மேலாக மகளிர் நலம் மற்றும் தொழுநோயால் பாதிக்கப்பட்ட மக்களின் மறு வாழ்விற்கு தொண்டாற்றி வந்த சென்னை, அகில இந்திய மாதர் சங்கத்தின் தலைவர் பத்மா வெங்கட்ராமனின் சிறந்த சமூக சேவையினை பாராட்டி 2017 ஆம் ஆண்டு தமிழ்நாடு அரசு அவ்வையார் விருது வழங்கி இவரை சிறப்பித்தது.
# கத்தார் பல்கலைக்கழக நூலகம்



**கத்தார் பல்கலைக்கழக நூலகம்** (*Qatar University Library*) கத்தார் நாட்டில் 1973 ஆம் ஆண்டில் கட்டப்பட்டது. கத்தார் பல்கலைக்கழகத்தின் மாணவர்கள், ஆசிரியர்கள், ஊழியர்கள் மற்றும் ஆராய்ச்சியாளர்களுக்கு இந்நூலகம் பயன்படுகிறது.  

பெண்களுக்கான நூலகம், ஆண்களுக்கான நூலகம் என்று இருபிரிவுகளாக நூலகம் இயங்குகிறது. பெண்கள் நூலகம் 1200 சதுரமீட்டர் பரப்பளவில் நான்கு அடுக்குகளாகவும், ஆண்கள் நூலகம் 3000 சதுரமீட்டர்கள் பரப்பளவில் இரண்டு அடுக்குகளாகவும் செயல்படுகிறது.  

கத்தார் பல்கலைக்கழக நூலகம் அனைத்து கத்தார் சமூகத்திற்கும் உயர்தர தகவல் சேவைகளை வழங்குகிறது. அச்சு மற்றும் எண்ணிம வடிவத்தில் விரிவான புத்தக சேகரிப்புகளைக் கொண்டுள்ளது. இது கத்தார் பல்கலைக்கழகத்தில் கற்பிக்கப்படும் அனைத்து பகுதிகளிலும் உள்ள அறிவார்ந்த தரவுத்தளங்களிலும் உறுப்பினராக உள்ளது. ஆராய்ச்சி நுட்பங்கள் மற்றும் தகவல் அறிவாற்றல் பற்றிய பயிற்சிகளையும் நூலகம் வழங்குகிறது.
# மிசேல் ஆனந்தராஜா


**மிசேல் ஆனந்தராஜா** (*Michelle Ananda-Rajah*, பிறப்பு: 10 திசம்பர் 1972) ஆத்திரேலிய மருத்துவரும், அரசியல்வாதியும் ஆவார். இலங்கைத் தமிழ்ப் பின்னணியைக் கொண்ட இவர் விக்டோரியா மாநிலத்துக்கான மேலவை உறுப்பினராக 2025 சூலை முதல் இருந்து வருகிறார். இவர் 2022 ஆத்திரேலிய நாடாளுமன்றத் தேர்தலில் தொழிற்கட்சி சார்பாகப் போட்டியிட்டு வெற்றி பெற்று நாடாளுமன்ற உறுப்பினரானார். அரசியலில் நுழைவதற்கு முன்பு, இவர் ஒரு மருத்துவ-அறிவியலாளரும், தொற்று நோய் மருத்துவராகவும் பணியாற்றினார். ஆத்திரேலிய நாடாளுமன்றத்திற்குத் தெரிவான இலங்கைத் தமிழ்ப் பின்னணியைக் கொண்ட முதலாமவர் இவராவார். இகின்சு தேர்தல் தொகுதி இல்லாமல் ஆக்கப்பட்டதை அடுத்து, மிசேல் ஆனந்தராஜா 2025 தேர்தலில் தொழிற்கட்சி வேட்பாளராக மேலவைக்குப் போட்டியிட்டு தேர்ந்தெடுக்கப்பட்டார். இவரது ஆறு-ஆண்டு பதவிக்காலம் 2025 சூலை 1 முதல் தொடங்கியது.  

## வாழ்க்கைக் குறிப்பு
இங்கிலாந்தில் பிறந்த மிசேல், இலங்கைத் தமிழ்ப் பின்னணியைக் கொண்டவர்.  

## அரசியலில்
மிசேல் ஆனந்தராஜா 2022 ஆத்திரேலிய நாடாளுமன்றத் தேர்தலில் விக்டோரியா மாநிலத்தின் மெல்பேர்ணின் தென்கிழக்குப் புறநகர்ப் பகுதியான இகின்சு (*Higgins*) தொகுதியில் ஆத்திரேலியத் தொழில் கட்சியின் சார்பில் போட்டியிட்டார். 1949 இல் உருவாக்கப்பட்டதில் இருந்து லிபரல் கட்சி வசம் இருந்த இத்தொகுதியில் முதல் தடவையாக தொழிற்கட்சி வெற்றி பெற்றது. முன்னாள் பிரதமர்கள் ஹரல்ட் ஹோல்ட், சேர் ஜோன் கோர்ட்டன், முன்னாள் கருவூலக் காப்பாளர் பீட்டர் கொஸ்டெல்லோ ஆகியோர் இத்தொகுதியைப் பிரதிநிதித்துவப்படுத்திய முக்கிய லிபரல் கட்சி அரசியல்வாதிகள் ஆவர். 2022 தேர்தலில் மிசேலுக்கு 53.03% வாக்குகளும், லிபரல் கட்சி வேட்பாளரான கேட்டி அலனுக்கு 46.97% வாக்குகளும் பதிவாயின.  

2024 செப்டம்பர் 5 அன்று, ஆத்திரேலியத் தேர்தல் ஆணையம் 2025 நாடாளுமன்ரத் தேர்தலில் இக்கின்ஸ் வாக்காளர் தொகுதி ஒழிக்கப்படும் என்று தனது முடிவை அறிவித்தது. இதன் விளைவாக, மிசேல் ஆனந்தராஜா பின்னர் 2025 ஆத்திரேலிய நாடாளுமன்றத் தேர்தலில் மேலவைக்கான வேட்பாளராக தொழிற் கட்சியினால் முன்கூட்டியே தேர்ந்தெடுக்கப்பட்டார். 2025 தேர்தலில் மேலவைக்குத் தேர்ந்தெடுக்கப்பட்டு 2025 சூலை 1 முதல் மேலவை உறுப்பினராக உள்ளார்.
# எசுரா மில்லர்



**எசுரா மேத்யூ மில்லர்** (பிறப்பு: செப்டம்பர் 30, 1992) என்பவர் அமெரிக்க நாட்டு நடிகர் ஆவார். இவர் 2008 ஆம் ஆண்டில் ஆஃப்டர்ஸ்கூல் என்ற திரைப்படத்தின் மூலம் அறிமுகமானார். அதைத் தொடர்ந்து வி நீட் டு டாக் அபௌட் கெவின் (2011) என்ற நாடகத் திரைப்படத்திலும் நடித்துள்ளார்.  

இவர் 2016 ஆம் ஆண்டு முதல் டிசி நீட்டிக்கப்பட்ட பிரபஞ்சத்தில் அமைக்கப்பட்ட பிளாசு என்ற மீநாயகன் கதாபாத்திரத்தை சித்தரித்து வெளியான பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), ஜஸ்டிஸ் லீக் (2017), சாக் சினைடரின் ஜஸ்டிஸ் லீக் (2021) மற்றும் தி பிளாஷ் போன்ற படங்களில் நடித்துள்ளார்.  

## ஆரம்பகால வாழ்க்கை
எசுரா மேத்யூ மில்லர் செப்டம்பர் 30, 1992 அன்று நியூ ஜெர்சியில் உள்ள வைக்கொவ்ஃப் இல் பிறந்தார். இவருக்கு சாயா மற்றும் கெய்ட்லின் என்ற இரண்டு மூத்த சகோதரிகள் உள்ளனர். இவர்களின் தாயார் மார்டா மில்லர் (நீ கோச்), ஒரு நவீன நடனக் கலைஞர் மற்றும் தந்தை, ராபர்ட் எஸ். மில்லர் ஹைபரியன் புக்ஸின் மூத்த துணைத் தலைவராகவும் நிர்வாக இயக்குநராகவும் இருந்தார், பின்னர் ஒர்க்மேன் பப்ளிஷிங்கில் வெளியீட்டாளராக ஆனார். மில்லரின் தந்தை யூதர் மற்றும் தாயார் டச்சு மற்றும் செருமனி வம்சாவளியைச் சேர்ந்த ஒரு கிறிஸ்தவர் ஆவார்.  

இவர் தன்னை யூதர் மற்றும் "ஆன்மீகம்" என்று அடையாளப்படுத்துகிறார். இவரது ஆறாவது வயதில் தனது பேச்சுத் தடையைப் போக்க ஓபரா பாடகராகப் பயிற்சி பெறத் தொடங்கினார்.
# சமரகான் பிரிவு



**சமரகான் பிரிவு** (மலாய் மொழி: *Bahagian Samarahan*; ஆங்கிலம்: *Samarahan Division*) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். இந்தப் பிரிவு 1986 சூலை 24-ஆம் தேதி நிறுவப்பட்டது. இதன் மொத்த பரப்பளவு 4,967.4 சதுர கி.மீ.  

சமரகான் பிரிவில் உள்ள நான்கு நிர்வாக மாவட்டங்களின் மொத்த மக்கள் தொகை 246,782 ஆகும். 2015 ஏப்ரல் 11-ஆம் தேதி, ஒரு புதிய பிரிவை உருவாக்குவதற்காக செரியான் மாவட்டம், சமரகான் பிரிவில் இருந்து பிரிக்கப்பட்டது.  

சமரகான் மாவட்டம் (*Samarahan District*); அசா செயா மாவட்டம் (*Asajaya District*); சாடோங் செயா (*Sadong Jaya District*); துணை மாவட்டம்; ஆகியவை கோத்தா சமரகான் நகராண்மைக் கழகத்தின் (*Kota Samarahan Municipal Council*) அதிகாரத்தின் கீழ் வருகின்றன.  

## பொது
### சமரகான் பிரிவு மாவட்டங்கள்
சமரகான் பிரிவில் உள்ள மாவட்டங்கள்:  

- சமரகான் மாவட்டம் ('Samarahan District'')
- அசா செயா மாவட்டம் (*Asajaya District*)
- செரியான் மாவட்டம் (*Serian District*)
- சிமுஞ்சான் மாவட்டம் (*Simunjan District*)

இந்த சமரகான் பிரிவின் மக்கள்தொகை கலாசார அடிப்படையில் ஒரு கலவையாக உள்ளது. பெரும்பாலும் பிடாயூ, இபான், மலாய்க்காரர், சீனர்கள் இனக் குழுவினர் மிகுதியாகக் காணப் படுகின்றனர்.
# கிரிதர் மெட்ராசு



**கிரிதர் மெட்ராசு** (*Giridhar Madras*) ஓர் இந்திய இரசாயனப் பொறியாளர் ஆவார். இவர் இந்திய அறிவியல் கழகத்தில் பேராசிரியராக இருந்தார். சுவர்ண செயந்தி உறுப்பினர், ஜே.சி.போசு தேசிய உறுப்பினர், சாந்தி சுவரூப் பட்நாகர் பரிசு ஆகியவற்றைப் பெற்றுள்ளார். 550 எண்ணிக்கைக்கும் மேற்பட்ட பத்திரிகை கட்டுரைகளை வெளியிட்டுள்ளார். 20,000 மேற்கோள்கள் இவருடைய கட்டுரைகளிலிருந்து எடுத்தாளப்பட்டுள்ளன. இந்த எண்ணிக்கை இந்தியாவில் பொறியியல் துறையில் பணிபுரியும் கிரிதரை மிகவும் அதிகமாக மேற்கோள் காட்டப்பட்ட விஞ்ஞானிகளில் ஒருவராக ஆக்குகிறது. 50 முனைவர் பட்ட மாணவர்கள் உட்பட 100 எண்ணிக்கைக்கும் மேற்பட்ட மாணவர்களுக்கு பட்டம் பெறுவதற்கு காரணமாக இருந்துள்ளார். இந்திய அறிவியல் கழக வாழ்க்கையைப் பற்றி ஒரு வலைப்பதிவையும் கிரிதர் எழுதுகிறார்.  

ஒரு முனைவர் பட்டதாரி மாணவர் அளித்த பாலியல் துன்புறுத்தல் புகார் மற்றும் கழகத்தின் உள் புகார்க் குழுவின் விசாரணையின் பின்னர், குற்றச்சாட்டு உண்மை என்பது உறுதிப்படுத்தப்பட்டது. அறிவியல் கழகத்தின் நிர்வாகக் குழு கிரிதரை அக்டோபர் 2018 ஆம் ஆண்டு அக்டோபர் மாதம் "கட்டாய ஓய்வு" பெறச் சொன்னது. முதலில், கர்நாடக உயர் நீதிமன்றத்தின் மாண்புமிகு நீதிபதி தேவதாசு, பேராசிரியரின் கட்டாய ஓய்வுக்கு தடை விதித்தார். கிரிதர் மெட்ராசு 7 ஜனவரி 2019 அன்று, விசாரணை செயல்பாட்டில் பல சட்ட மீறல்கள் நிகழ்ந்தன என்று சுட்டிக்காட்டினார். ஓய்வு பெறுவதற்கு முன் அறிவியல் கழகம் இவருக்கு காரணம் கேட்புக் குறிப்பாணை எதுவும் வழங்கவில்லை என்று தெளிவுபடுத்தினார். பேராசிரியர் கூறிய காரணங்களை நீதிமன்றம் ஒத்துக்கொண்டது. அந்தப் பெண்ணும் தனது முதல் புகாருக்கு பேராசிரியரின் பதிலில் திருப்தி அடைந்தார் என்பதால் வழக்கு இறுதியில் முடிக்கப்பட்டது. அதன்பிறகு, 6 ஆகத்து மாதம் 2019 அன்று, கர்நாடக உயர் நீதிமன்றத்தின் மாண்புமிகு நீதிபதி பி.பி.பசந்திரி, மேற்கூறிய வழக்கில் பேராசிரியர் கிரிதர் எந்தத் தவறும் செய்யவில்லை என்று கூறி கிரிதர் மெட்ராசை விடுவித்தார். பாலியல் துன்புறுத்தல் மற்றும் விசாரணை நடவடிக்கைகள் பற்றிய புகார் எழுப்பிய அறிவியல் கழக இயக்குநர் மற்றும் தொடர்புடைய நபர்கள் மீது மீது நடவடிக்கை எடுக்கவும் நீதிபதி உத்தரவிட்டார். "  

பணியாற்றும் ஆசிரியர் மற்றும் இயக்குநர் மீது நடவடிக்கை எடுக்க விரும்பாத அறிவியல் கழக நிறுவனம், மேற்கண்ட முடிவை எதிர்த்து மேல்முறையீடு செய்தது. பேராசிரியர் கிரிதர் மெட்ராசு மற்றும் நிர்வாகம் இடையே ஏற்பட்ட தீர்வைத் தொடர்ந்து மேல்முறையீடு தள்ளுபடி செய்யப்பட்டது. இந்த தீர்வின் விதிமுறைகள் ரகசியமானவை. கிரிதர் மெட்ராசு டிசம்பர் 7 அன்று தன்னார்வ ஓய்வு பெற்று நிறுவனத்தை விட்டு வெளியேறினார் ( வழக்கு WA 3681/2019 ).
# சரிக்கே பிரிவு



**சரிக்கே பிரிவு** (மலாய் மொழி: *Bahagian Sarikei*; ஆங்கிலம்: *Sarikei Division*) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். சரிக்கேயின் தொடக்க கால வரலாறு 19-ஆம் நூற்றாண்டின் முற்பகுதியில் இருந்து தொடங்குகிறது. பல வரலாற்று நிகழ்வுகள் உள்ளன.  

1845-ஆம் ஆண்டு ஏப்ரல் 30-ஆம் தேதி, இந்த சரிக்கே பகுதியைத்தான், ராஜா ஜேம்சு புரூக் முதன்முதலில் பார்வையிட்டார். ஜேம்சு புரூக்கின் நிர்வாகத்திற்கு உள்ளூர் மக்களின் முதல் எதிர்ப்பு இங்குதான் தொடங்கியது.  

## பொது
### சரிக்கே பிரிவு மாவட்டங்கள்
சரிக்கே பிரிவில் உள்ள மாவட்டங்கள்:  

- சரிக்கே மாவட்டம் (*Sarikei District*)
- மெராடோங் மாவட்டம் (*Meradong District*)
- சூலாவ் மாவட்டம் (*Julau District*)
- பாக்கான் மாவட்டம் (*Pakan District*)

## பொருளாதாரம்

சரிக்கே பிரிவின் பொருளாதாரம் பெரும்பாலும் விவசாயம் சார்ந்ததாகும். சரவாக்கில் உள்ள மற்ற பிரிவுகளை விட சரிக்கே பிரிவு அதிக அளவில் மிளகு உற்பத்தி செய்கிறது.  

அன்னாசி பழங்களுக்கும், ஆரஞ்சு பழங்களுக்கும் இந்தப் பிரிவு பிரபலமானது. சரவாக்கில் உள்ள மற்ற இடங்களைப் போலவே மரத் தொழிலும் உள்ளூர் பொருளாதாரத்தின் முக்கிய அங்கமாகும்.  

## மக்கள் தொகை
சரிக்கே பிரிவின் மொத்த மக்கள் தொகை 116,290. மக்கள் தொகையில் பாதி பேர் இபான் இன மக்கள். அதைத் தொடர்ந்து மெலனாவ், மலாய்க்காரர்கள், பிடாயூ மக்கள்; மற்றும் சீனர் மக்களின் ஆதிக்கம் சரிக்கே நகரில் பெரும்பான்மையாக உள்ளது.  

**சரிக்கே பிரிவு இனவாரியாக புள்ளிவிவரங்கள்**

| நிர்வாக
மாவட்டம் | <small>மொத்தம்</small>
<small>மக்கள்</small>
<small>தொகை</small> | <small>மலாய்</small> | <small>இபான்</small> | <small>பிடாயூ</small> | <small>மெலனாவ்</small> | <small>பூமிபுத்ரா</small> | <small>சீனர்</small> | <small>இந்தியர்</small> | <small>பூமிபுத்ரா</small>
<small>அல்லாதவர்</small> | <small>மலேசியர்</small>
<small>அல்லாதவர்</small> |  |
| --- | --- | --- | --- | --- | --- | --- | --- | --- | --- | --- | --- |
| சரிக்கே | 56,228 | 9,192 | 18,559 | 456 | 3,933 | 594 | 21,772 | 116 | 370 | 1,236 |  |
| மெராடோங் | 28,713 | 4,450 | 12,322 | 217 | 1,489 | 282 | 8,731 | 93 | 92 | 1,037 |  |
| ஜுலாவ் | 15,449 | 245 | 14,504 | 59 | 60 | 94 | 435 | 7 | 12 | 30 |  |
| பாக்கான் | 15,139 | 125 | 14,423 | 26 | 39 | 136 | 289 | 13 | 35 | 53 |  |
| **<small>சரிக்கே பிரிவு மொத்தம்</small>** | 115,529 | 14,012 | 59,808 | 758 | 5,521 | 1,106 | 31,227 | 229 | 509 | 2,356 | } |

## நிர்வாகம்

## பொது போக்குவரத்து

| From | To | Transportation | Duration |  |
| --- | --- | --- | --- | --- |
| கூச்சிங் பன்னாட்டு வானூர்தி நிலையம் | சிபு வானூர்தி நிலையம் | நேரம் | 35–40 நிமிடங்கள் |  |
| சிபு வானூர்தி நிலையம் | சரிக்கே | பேருந்து/வாடகை (சிபு நகர மையம்) | 64&nbsp;km/45 minutes |  |
| பிந்தாவா விரைவுப் படகு கூச்சிங் | Terminal 1, சரிக்கே | விரைவுப் படகு | 3 மணி 30 நிமிடங்கள் |  |
| கூச்சிங் செண்ட்ரல் | விரைவுப் பேருந்து சரிக்கே | விரைவுப் பேருந்து | 360&nbsp;கி.மீ/6 மணி நேரம் | } |
# சுலாவெசி கரிச்சான்


**சுலாவெசி கரிச்சான்** (*Sulawesi drongo*)(*டைகுருசு மாண்டனசு*) என்பது டைக்ரூரிடே குடும்பத்தில் உள்ள ஒரு வகை பறவை சிற்றினமாகும். இது இந்தோனேசியாவில் உள்ள சுலாவெசியில் மட்டும் காணப்படும் அகணிய உயிரி ஆகும். அதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும் .
# சாம்பல் சிரிப்பான்


**சாம்பல் சிரிப்பான்** (*Grey laughingthrush*)(*கர்ருலக்ஸ் மேசி*) என்பது லியோத்ரிச்சிடே குடும்பத்தில் உள்ள ஒரு பறவைச் சிற்றினமாகும். இது தெற்கு சீனா, தூர வடக்கு லாவோஸ் மற்றும் வியட்நாமில் காணப்படுகிறது. இதன் இயற்கை வாழிடமாக மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் உள்ளன.
# பர்சானா



**பர்சானா** (**Barsana**), இந்தியாவின் உத்தரப் பிரதேச மாநிலத்தின் மதுரா மாவட்டத்தில் அமைந்த பேரூராட்சி ஆகும். இது இந்து தொன்மவியல் ஊர் ஆகும். கிருஷ்ணரின் இளமைப் பருவ தோழியான இராதை பிறந்த ஊராகும். இவ்வூரில் இராதை-கிருஷ்ணர் நினைவுவைப் போற்றும் விதமாக இராதா ராணி கோயில் அமைந்துள்ளது.  

மதுராவிற்கு வடமேற்கே 50 கிலோ மீட்டர் தொலைவில், இராஜஸ்தான் மாநில எல்லையை ஒட்டி பர்சானா ஊர் உள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி, 10 வார்டுகளும், 1,950 குடும்பங்களும் கொண்ட பர்சானா பேரூராட்சியின் மொத்த மக்கள் தொகை 11,184 ஆகும். மக்கள் தொகையில் ஆண்கள் 5,914 மற்றும் பெண்கள் 5,270 உள்ளனர். பாலின விகிதம் 1000 ஆண்களுக்கு 891 பெண்கள் வீதம் உள்ளனர். மக்கள் தொகையில் 6 வயதிற்குட்பட்ட குழந்தைகள் எண்ணிக்கை 1712 ஆகும். இதன் சராசரி எழுத்தறிவு 69.9%. ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 2,278 மற்றும் 0 ஆகவுள்ளனர். இதன் மக்கள் தொகையில் இந்துக்கள் 95.9%, இசுலாமியர்கள் 3.84% மற்றும் பிறர் 0.27% ஆக உள்ளனர்.இங்குள்ள மக்கள் இந்தி & பிராஜ் பாஷா பேசுகின்றனர்.  

## முக்கிய இடங்கள்
- இராதா ராணி கோயில்
- பர்சானா ரங்கோலி மகால்
- இராதை குசால் பிகாரி கோயில்
- தான் பிகாரி கோயில்
# மடகாசுகர் குயில்


**மடகாசுகர் குயில்** (*Madagascar cuckoo*)(*குக்குலசு உரோச்சி*), **மடகாசுகர்** சிறிய குயில் என்றும் அழைக்கப்படுகிறது. இது குகுலிடே குடும்பத்தில் உள்ள குயில் சிற்றினமாகும். இது மடகாசுகரில் மட்டுமே இனப்பெருக்கம் செய்தாலும், ஆப்பிரிக்கப் பேரேரிகள் பிராந்தியம் மற்றும் இந்தியப் பெருங்கடல் தீவுகளான புருண்டி, காங்கோ மக்களாட்சிக் குடியரசு, மடகாசுகர், மலாவி, உருவாண்டா, தென்னாப்பிரிக்கா, உகாண்டா, சாம்பியா உள்ளிட்ட நாடுகளில் இனப்பெருக்கம் செய்யாத பருவத்தைக் கழிக்கிறது.  

## விளக்கம்
மடகாசுகர் குயில் ஒரு சிறிய, மெலிதான குயில் ஆகும். இதன் நீளம் ஆகும்.
# கார்த்தி செல்வம்



**கார்த்தி செல்வம்** (*Selvam Karthi*) இந்தியாவின் தமிழ்நாட்டைச் சேர்ந்த ஒரு வளைதடிப் பந்தாட்ட வீரராவார். 2001ஆம் ஆண்டு செப்டம்பர் மாதம் 1ஆம் தேதியன்று இவர் பிறந்தார். இந்திய வளைதடிப் பந்தாட்ட அணியில் கார்த்தி ஒரு முன்கள ஆட்டக்காரராக விளையாடுகிறார். 2022 ஆசிய கோப்பை போட்டியில் விளையாடும் இந்திய தேசிய அணியில் ஓர் உறுப்பினராகவும் உள்ளார்.  

## ஆரம்பக்கால வாழ்க்கை
கார்த்தி இந்தியாவின் தமிழ்நாடு மாநிலத்தில் உள்ள அரியலூர் என்ற ஊரைச் சேர்ந்தவர். இவரது தந்தை செல்வம் அரசுக் கல்லூரியில் காவலாளியாக பணிபுரிகிறார். இவருடைய குடும்பத்தில் பிறந்துள்ள மூன்று குழந்தைகளில் இரண்டாவது குழந்தை கார்த்தி செல்வம் ஆவார்.  

## தொழில்
2018ஆம் ஆண்டில், இளையோர் தேசிய வெற்றியாளர் போட்டியில் தமிழ்நாட்டிற்காக விளையாடி தொடர்ச்சியான சிறந்த செயல்பாட்டிற்குப் பிறகு கார்த்தி 21 வயதுக்குட்பட்டவர்களுக்கான இந்திய தேசிய அணியில் சேர்க்கப்பட்டார். 2022 ஆம் ஆண்டு மே மாதத்தில் இவர் ஆசிய கோப்பைக்கான இந்திய அணியில் இடம் பெற்றார். மாரீசுவரன் சக்திவேலுடன் இணைந்து, கடந்த 13 வருடங்களில் தமிழ்நாட்டிலிருந்து இந்திய தேசிய அணிக்குத் தெரிவான முதல் நபர் கார்த்தி செல்வன் ஆவார்.
# இராதா ராணி கோயில்



**இராதா ராணி கோயில்** (**Radha Rani Temple**) இந்தியாவின் உத்தரப் பிரதேச மாநிலத்தில், மதுரா மாவட்டத்தில் உள்ள பர்சானா பேரூராட்சியில் உள்ளது. பர்சனா ஊரில் பிறந்த ராதை கிருஷ்ணரின் தோழி ஆவார். இங்கு இராதைக்கு அர்ப்பணிக்கப்பட்ட இராதா ராணி உள்ளது. இக்கோயிலில் இராதா கிருஷ்ணன் மூலவராக உள்ளனர்.  

இராதா ராணி கோயில் பர்சானா பேரூராட்சியில் உள்ள பானுகர் மலையில் 250 மீட்டர் உயரத்தில் அமைந்துள்ளது. இராதை பிறந்த நாள், கிருஷ்ண ஜெயந்தி மற்றும் ஹோலி பண்டிகைகளின் போது இக்கோயிலுக்கு பகதர் கூட்டம் அதிகம் இருக்கும். இக்கோயில் மதுரா நகரத்திற்கு வடமேற்கே 50 கிலோ மீட்டர் தொலைவில் உள்ளது.  

## வரலாறு
இராதா ராணி கோயில் சுமார் 5,000 ஆண்டுகளுக்கு முன்பு மன்னர் வஜ்ரநாபி என்பவரால் நிறுவப்பட்டதாக கருதப்படுகிறது. பிற்காலத்தில் சிதிலமடைந்த இக்கோயிலை சைதன்யர் ஆலோசனையின்படி கிபி 1675-இல் ராஜா வீர் சிங்கால் மீண்டும் கட்டப்பட்டது. பின்னர், அக்பரின் அரசவையில் இருந்த ஆளுநர்களில் ஒருவரான கவர்னர்களில் ராஜா தோடர்மால் உதவியுடன் நாராயண் பட் என்பவரால் தற்போதைய கோவிலின் அமைப்பு கட்டப்பட்டது.  

இக்கோயில் தல புராணத்தின்படி, கிருஷ்ணரின் வளர்ப்புத் தந்தை நந்தகோபன் மற்றும் ராதையின் தந்தை விருஷபானு நெருங்கிய நண்பர்கள். நந்த கோபன் கோகுலத்தின் தலைவராக இருந்தபோது, ​​விருஷ்பானு ராவல் எனும் ஊரின் தலைவராக இருந்தார். இருப்பினும், மதுரா மன்னன் கம்சனின் அட்டூழியங்களால் சலித்து, இருவரும் தங்கள் ஊர் மக்களுடன் நந்தகான் மற்றும் பர்சானாக்கு இடம் பெயர்ந்தனர். நந்த கோபன் கோவர்தன மலையை தனது வீடாகவும், விருஷ்பானு பானுகர் மலையை தனது நிரந்தர வசிப்பிடமாகவும் கொண்டனர். பர்சானா இறுதியில் ராதையின் இருப்பிடமாகவும் மாறியது. தற்போது, ​​இரட்டை நகரங்களான பர்சானா மற்றும் நந்த்கான் ஆகிய இரு நகரங்களிலும், கோவர்தன மலை மற்றும் பானுகர் மலைகளின் உச்சியில் முறையே ராதை மற்றும் கிருஷ்ணருக்கு அர்ப்பணிக்கப்பட்ட வரலாற்று கோயில்கள் உள்ளது. நந்தகான் கோயில் நந்த பவன் என்று அழைக்கப்படும் அதே வேளையில், பர்சானா கோயில் ராதாவின் பெயரால் இராதா ராணி கோயில் என அழைக்கப்படுகிறது.  

## இதனையும் காண்க
- மதுரா கிருஷ்ணன் கோயில்
- பிருந்தாவனம் காதல் கோயில்
- பங்கே பிகாரி கோயில்

## கோயில் காட்சிகள்
# சரிக்கே



**சரிக்கே** (மலாய் மொழி: *Sarikei*; ஆங்கிலம்: *Sarikei*) என்பது மலேசியா, சரவாக் மாநிலத்தில் சரிக்கே பிரிவு, சரிக்கே மாவட்டத்தின் தலைநகரமாகும். தென்சீனக் கடலில் ராஜாங் ஆறு கலக்கும் இடத்தில் இருந்து 48 கி.மீ. உட்பாகத்தில் சரிக்கே அமைந்துள்ளது.  

இந்த நகரத்தின் மையத்தில் உள்ள 3.6 மீட்டர் உயரமான அன்னாசிச் சிலை, தனித்துவமாக விளங்குகிறது. தவிர சரிக்கே மாவட்டத்தில் மிக உயரமான கட்டிடமான விஸ்மா ஜூப்லி முத்தியாரா (Wisma Jubli Mutiara) இந்த நகரில்தான் உள்ளது.  

## வரலாறு

1840-ஆம் ஆண்டுகளில், ராஜாங் ஆற்றின் வர்த்தகம் சரிக்கேயில் இருந்த மலாய்க்காரர்களின் கட்டுப்பாட்டில் இருந்தது. அவர்களில் டத்தோ பாதிங்கி அப்துல் ரகுமான் என்பவர் மிகவும் சக்தி வாய்ந்தவராக இருந்தார்.  

அப்போது சரிக்கேயில் பிரபலமான வணிகப் பொருட்கள்; அரிசி, தேன் மெழுகு, காட்டுப் பொருட்கள், ஆடைகள் மற்றும் உலர்ந்த மீன்கள் போன்றவையாகும்.  

1845 ஏப்ரல் 30-ஆம் தேதி, ராஜா ஜேம்சு புரூக் முதன்முதலில் சரிக்கேயில் கால் பதித்தார். அவர் அங்கு வந்த போது கடற்கொள்ளைகள் அதிகமாக இருந்தன. இபான் மக்களின் கடற்கொள்ளையைக் கட்டுப்படுத்த வேண்டும் என்று டத்தோ பாதிங்கி அப்துல் ரகுமானைக் கேட்டுக் கொண்டார். ஆனால் அப்துல் ரகுமான் இபான் மக்களைக் கட்டுப்படுத்த தவறிவிட்டார்.  

1853-இல், புரூணை சுல்தானகத்திடம் இருந்து ராஜாங் நதி மற்றும் அதைச் சுற்றியுள்ள நிலப்பகுதிகளை ராஜா ஜேம்சு புரூக் பெற்றுக் கொண்டார்.  

### டத்தோ பாதிங்கி அப்துல் ரகுமான்

இந்தக் கட்டத்தில் இபான் மக்களின் தலைவர்களில் ஒருவராக இருந்த சரிப் மசோர் (Syarif Masahor) என்பவர் இபான் மக்கள் உதவியுடன் டத்தோ பாதிங்கி அப்துல் ரகுமானைத் தாக்கினார். தாக்குதலில் வெற்றி அடைந்தார். அத்துடன் 1849 தொடங்கி 1861 வரை சரிக்கே பகுதியைத் தன் கட்டுப்பாட்டிற்குள் வைத்து இருந்தார்.  

1856-ஆம் ஆண்டு ஜனவரி 4-ஆம் தேதி, ஜூலாவைச் (Julau) சேர்ந்த டயாக் மக்களால் (Dayaks) சரிக்கே நகரம் எரிக்கப்பட்டது. அதே மாதத்தில், இபான் மக்களின் கடற்கொள்ளைகளை அடக்குவதற்கு, சரிக்கேயில் ஜேம்ஸ் புரூக் ஒரு கோட்டையைக் கட்டினார். பின்னர் சரிக்கே நகரம் ஜேம்ஸ் புரூக்கின் கட்டுப்பாட்டிற்குள் வந்தது.  

## மக்கள் தொகை

**சரிக்கே மாவட்டத்தின் இனங்களின் புள்ளி விவரம்**

| மொத்தம்
மக்கள் தொகை | மலாய்க்காரர் | இபான் | பிடாயூ | மெலனாவ் | பூமிபுத்ரா | சீனர் | இந்தியர் | பூமிபுத்ரா
அல்லாதவர் | மலேசியர்
அல்லாதவர் |
| --- | --- | --- | --- | --- | --- | --- | --- | --- | --- |
| 56,228 | 9,192 | 18,559 | 456 | 3,933 | 594 | 21,772 | 116 | 370 | 1,236 |

## சரிக்கே காட்சியகம்
# யூரிப்பிடீசு


**யூரிப்பிடீஸ்** (*Euripides*, அண். கிமு  480 – அண். கிமு 406 ) என்பவர் பாரம்பரிய ஏதென்சின் ஒரு துன்பியல் நாடகவியாளர் ஆவார். எசுக்கிலசு மற்றும் சாஃபக்கிளீசு ஆகியோருடன் சேர்ந்து, நாடகங்கள் சில தப்பிப்பிழைத்துள்ள மூன்று பண்டைய கிரேக்க துன்பியல் நாடக ஆசிரியர்களில் இவரும் ஒருவர். சில பண்டைய அறிஞர்கள் இவர் தொண்ணூற்றைந்து நாடகங்களை இயற்றியதாக கூறுகின்றனர். ஆனால் பத்தாம் நூற்றாண்டு கலைக்கலஞ்சியமான *சூடா* தொண்ணூற்று இரண்டு என்று கூறுகிறது. இவரது நாடகங்களில், பதினெட்டு அல்லது பத்தொன்பது என கூடியோ குறைந்தோ முழுமையாக எஞ்சியுள்ளன ( *ரீசஸ்* நாடகம் இவருடையதுதான என்பது சந்தேகத்திற்குரியது). இவருடைய மற்ற நாடகங்களில் பல துண்டுகளாக கிடைத்துள்ளன. எசுகிலசு மற்றும் சாஃபக்கிளீசு ஆகியோரின் நாடகங்களை விட இவரது பல நாடகங்கள் பல அப்படியே தப்பிப்பிழைத்துள்ளன, அதற்குக் காரணம் இவருடைய புகழ் குறையாததே. எலனியக் காலத்தில் ஓமர், டெமோஸ்தனிஸ் , மெனாண்டர் ஆகியோருடன் சேர்ந்து பண்டைய இலக்கியக் கல்வியின் அடித்தளமாக இவரும் கருதப்பட்டார் .  

இவர் சாக்கிரட்டீசுடனும், புரோட்டோகோராசுடனும் நெருங்கிப் பழகினார். இதனாலோ என்னவோ இவர் எதையும் அறிவுக் கண்கொண்டு பார்க்கத் தொடங்கினார். இவர் தன் நாடகங்களின் வழியாக சமயத்தையும், கடவுள்களையும், அப்போது நிலவிவந்த கொள்களைகளையும், நம்பிக்கைகளையும் நகைச்சுவையோடு எள்ளிநகையாடினார். மனிதரை மனிதர் சுரண்டுதல், பெண்ணை ஆண் அடக்கி ஆளுதல் போன்றவற்றையும் தன் நாடகங்கள் வழியாக கண்டித்துவந்தார். அதனால் இவரை இளைஞர்கள் விரும்பவும், முதியோர் வெறுக்கவும் செய்தனர். முதியோர் கையிலே ஆட்சி அதிகாரம் அப்போது இருந்த காரணத்தினால் சமய விரோதி என்று ஒரு வழக்கும் பணம் சம்பந்தமான ஒரு வழக்கும் இவர்மீது தொடுக்கப்பட்டன. அப்போது இவருக்கு சுமார் எழுபது வயது இருக்கும். இவருக்கு எதிரான இரு வழக்குகளும் தோல்வியடைந்தன. என்றாலும் ஏதென்சில் இவர்மீது வெறுப்பு வளர்ந்தது. அச்சமயம் மக்கெடோனியாவை ஆண்டு கொண்டிருந்த மன்னர் ஆர்க்கிலேயஸ் இவரை தன் அரசவைக்கு அழைத்தார். அதை உடனடியாக ஏற்று மாசிடோனியா சென்று சேர்ந்தார். அங்கு சில நாடகங்களை எழுதினார்.  

## வாழ்க்கை
இவர் கிமு 480 இல் சலாமிஸ் தீவில் பிறந்தார். இவரது பெற்றோர்கள் ஏதென்சுக்கு அருகிலுள்ள ஒரு கிராமத்தில் வசித்த சில்லறை விற்பனையாளரான மனெசர்கஸ் (தந்தை) மற்றும் கிளிட்டோ (தாய்) ஆகியோராவர். இவர்களது மகன் "வெற்றியின் ணிமகுடங்களை" சூடும் விதியைப் பெற்றவனாக ஆரக்கிள் கூறியதால், சிறுவனான இவருக்கு தடகளப் போட்டிக்குப் பயிற்சியளிக்க வேண்டும் என்று மனெசர்கஸ் விரும்பினார். ஆனால் கடைசியில் இவர் மேடை நாடகத் துறைக்கு வந்தார் (இவரது ஐந்து நாடகங்கள் போட்டியில் வென்றன, அவற்றிலும் ஒன்று இவரின் மரணத்திற்குப் பின் ஆகும்). இவர் அப்பல்லோ ஜோஸ்டீரியசின் சடங்குகளில் நடனக் கலைஞராகவும், சுடர் ஏந்தியவராகவும் சிறிது காலம் பணியாற்றினார். இவரது கல்வி தடகளத்துடன் நிற்ககவில்லை, புரோடிகஸ் மற்றும் அனாக்சகோரசு ஆகியோரின் கீழ் ஓவியம் மற்றும் மெய்யியலையும் பயின்றார். இவருக்கு வாழ்வில் துன்பத்தை அளித்த இரண்டு திருமணங்கள் நடந்தன. இவரது மனைவிகள் இருவரும் மெலிட் மற்றும் சோரின் (பிந்தையவர் மூன்று மகன்களைப் பெற்றார்) இவருக்கு விசுவாசமற்றவர்களாக இருந்தனர். இறுதியில் இவர் ஒரு தனிமனிதனாக ஆனார். சலாமிஸ் தீவில் உள்ள ஒரு குகையில் தனக்கென ஒரு வீட்டை உருவாக்கிக்கொண்டார் ( யூரிபிடிஸ் குகை, இவரது மரணத்திற்குப் பிறகு நாடக ஆசிரியரின் நினைவிடமாக மாறியது ).
# திருமலை-பம்பரப்பாறை ஓவியங்கள்

**திருமலை-பம்பரப்பாறை ஓவியங்கள்** என்பன தமிழ்நாட்டில் சிவகங்கை மாவட்டம், சிவகங்கை வட்டம், திருமலைகோனேரிப்பட்டி கிராமத்தின் அருகே அமைந்துள்ள பம்பரப்பாறையின் நான்கு பகுதிகளில் காணப்படும் வரலாற்றுக்கு முந்தைய காலத்தைச் சேர்ந்த பாறை ஓவியங்கள் ஆகும்.  

கி.மு. முதல் நூற்றாண்டைச் சேர்ந்த இரண்டு தமிழ்-பிராமி கல்வெட்டுகள் இந்தக் குன்றில் கண்டறியப்பட்டுள்ளன. குகைகளின் பாறைத்தளத்தில் பல சமணப் படுக்கைகள் தலையணைகளுடன் செதுக்கப்பட்டுள்ளன. ஒரு சமணப்படுக்கையில் பொறிக்கப்பட்டுள்ள சுவசுத்திக்கா குறியீடு (Swastik Symbol) தனித்துவமானது. தமிழ்நாட்டின் பிற சமணத்தளங்களில் இதுபோன்ற குறியீடு காணப்படவில்லை. கி.பி. எட்டாம் நூற்றாண்டைச் சேர்ந்த முற்காலப் பாண்டியர்களின் குடைவரைக்கோவில் ஒன்று இக்குன்றில் உள்ளது. பிற்காலப் பாண்டியர்களின் 13 ஆம் நூற்றாண்டைச் சேர்ந்த கட்டுமானக் கோவில் ஒன்றும் இங்குள்ளது. இக்குன்றில் உள்ள சறுக்குப் பாறை, வடக்குப் பாறை, தெற்கு மற்றும் தென்கிழக்குப் பாறைகள் ஆகிய நான்கு பகுதிகளில் பாறை ஓவியங்கள் கண்டறியப்பட்டுள்ளன. இந்தப் பாறை ஒவியங்கள் வாழ்க்கையின் பல நிகழ்வுகளை உன்னிப்பாகப் பதிவு செய்துள்ளன. இவற்றுள் பெரும்பான்மையானவை செங்காவி வண்ணத்திலும், வெகு சில ஓவியங்கள் வெண்சாந்து நிறத்திலும் தீட்டப்பட்டுள்ளன.  
- பறவை முகமூடி அணிந்த ஒரு மனிதனின் ஓவியமும் சிதைக்கப்பட்டுள்ளது.
- அரிவாள் ஏந்திய மனிதன்;
- கை கோர்த்தவாறு இணைந்துள்ள மூன்று மனித உருவங்கள்;
- மானைப் பிடிக்க முயலும் மனிதன்;
- கொக்கு, நாய் ஆகிய விலங்குகளின் உருவங்களும் ஓவியமாகத் தீட்டப்பட்டுள்ளன.
- திருமலை-பம்பரப்பாறையில் மட்டுமே, பெருங்கற்காலம் மற்றும் புதிய கற்காலத்தைச் சேர்ந்த செங்காவி வண்ண பாறை ஓவியங்கள் திட வடிவிலும், கோட்டோவியமாகவும் தீட்டப்பட்டுள்ளன என்று க.த.காந்திராசன் கருதுகிறார்.
- திருமலை மற்றும் அழகர்மலை தளங்களில் மட்டுமே மனிதர்கள் வரிவடிவிலும் (Geometric shapes) கோட்டோவியமாகவும் வரையப்பட்டுள்ளதாக காந்திராசன் கருதுகிறார்.
- திருமலை-பம்பரப்பாறை ஓவியங்களை வரைந்த முறை, மற்றும் காட்சி அமைப்பு ஆகியவற்றை அடிப்படையாகக் கொண்டு இவற்றை பெருங்கற்காலம் மற்றும் புதிய கற்காலத்தைச் சேர்ந்த பாறை ஓவியர்கள் வரைந்திருக்கலாம் என்றும் கருதப்படுகிறது.
- அடர்த்தியான திட ஓவியம், கோட்டோவியம் மட்டுமின்றி சில இடங்களில் பாறையில் கற்கீரல்களும் கண்டறியப்பட்டுள்ளன. உளியினால் செத்துக்கப்பட்டது போல காணப்படுவதால், இவை இரும்புக் காலத்தையொட்டி உருவக்கப்பட்டிருக்கலாம்.
# செரியான் பிரிவு



**செரியான் பிரிவு** (மலாய் மொழி: *Bahagian Serian*; ஆங்கிலம்: *Serian Division*) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். 2015 ஏப்ரல் 11-ஆம் தேதி சரவாக், சமரகான் பிரிவில் இருந்து பிரிக்கப்பட்டது. இப்போது தனி பிரிவாகச் செயல்படுகிறது.  

கூச்சிங் மாநகரில் இருந்து சுமார் 40 மைல் (64 கி.மீ.) தொலைவில் அமைந்துள்ளது. மக்கள் தொகையில் 65% பிடாயூ பழங்குடி பூர்வீக மக்கள். மற்ற முக்கிய இனக்குழுக்கள் இபான், சீனர் மற்றும் மலாய்க்காரர்கள்.  

## பொது
### செரியான் பிரிவு மாவட்டங்கள்
செரியான் பிரிவில் உள்ள மாவட்டங்கள்:  

- செரியான் மாவட்டம் (*Serian District*)
- சிபுரான் மாவட்டம் (*Siburan District*)
- தெபெடு மாவட்டம்

செரியான் பிரிவு அதன் டுரியான் பழங்களுக்கு பெயர் பெற்றது. செரியான் பகுதியில் கிடைக்கும் டுரியான் பழங்கள், சரவாக் மாநிலத்தில் சிறந்தவை என்று பிரபலமாக நம்பப் படுகிறது.  

"பழங்களின் ராஜா" (*King of Fruits*) என்று அழைக்கப்படும் அந்த டுரியான் பழங்களின் நினைவாக, செரியான் நகரச் சந்தை சதுக்கத்தின் நடுவில் ஒரு மாபெரும் நினைவுச் சின்னத்தை செரியான் மாவட்ட மன்றம் அமைத்துள்ளது.  

### கலிமந்தான் காட்டுப் பொருட்கள்

இருப்பினும், புலிச் சிலைகள் மற்றும் எருமை சிலைகள் போன்ற பிற நினைவுச்சின்னங்கள்; செரியான் பிரிவில் புலிகளும் எருமைகளும் குறைந்து போனதால் அவற்றின் சிறப்புத் தன்மைகளை இழந்து விட்டன.  

செரியான் நகரம் அதன் வளமான நிலப் பகுதியுடன்; சாலை மற்றும் நீர் போக்குவரத்துகள் மூலம் நன்கு இணைக்கப்பட்டுள்ளது. எனவே காடுகளில் கிடைக்கும் அனைத்து வகையான காட்டுப் பொருட்களையும் இங்கு காணலாம்.  

அண்மைய காலமாக, இந்த விளைபொருட்களில் பெரும்பாலானவை இந்தோனேசியாவின் கலிமந்தான் காடுகளில் இருந்து கொண்டு வரப் படுகின்றன. விலையும் குறைவாக உள்ளது.  

### நிர்வாக மாவட்டங்கள்

செரியான் பிரிவில் உள்ள இரண்டு நிர்வாக மாவட்டங்கள்:  

1. சிபுரான் மாவட்டம் - *Siburan District*
1. செரியான் மாவட்டம் - *Serian District*

## காலநிலை
செரியான் வெப்பமண்டல மழைக்காடு காலநிலையைக் கொண்டுள்ளது. ஆண்டு முழுவதும் கனமான மழை பெய்யும்.
# செரியான்



**செரியான்** அல்லது **செரியான் நகரம்** (மலாய் மொழி: *Serian*; ஆங்கிலம்: *Serian*) என்பது மலேசியா, சரவாக் மாநிலத்தில் செரியான் பிரிவு; செரியான் மாவட்டத்தில் உள்ள நகரமாகும். அண்மைய காலங்களில் சரவாக் மாநிலத்தில் வளர்ச்சி பெற்று வரும் கிராமப்புற நகரங்களில் செரியான் நகரமும் ஒன்றாகும்.  

கூச்சிங் மாநகரில் இருந்து சுமார் 40 மைல் (64 கி.மீ.) தொலைவில் அமைந்துள்ளது. இந்த நகரில் பிடாயூ பழங்குடி பூர்வீக மக்கள் 65%. மற்ற முக்கிய இனக்குழுக்களில் இபான், சீனர் மற்றும் மலாய்க்காரர்கள் அடுத்த நிலை வகிக்கிறார்கள்.  

செரியான் நகரம் மிகவும் பரபரப்பான நகரங்களில் ஒன்றாகும். கவாய் மற்றும் கிறிஸ்துமஸ் பண்டிகை காலங்களில்; தீபகற்ப மலேசியா, வெளிநாடுகள் அல்லது முக்கிய நகரங்களில் இருந்து வீடு திரும்பும் பிடாயூ மக்கள், செரியான் நகரத்தில் நிரம்பி இருப்பார்கள்.  

## பொது

செரியான் நகரம் அதன் டுரியான் பழங்களுக்கு பெயர் பெற்றது. செரியான் பகுதியில் கிடைக்கும் டுரியான் பழங்கள், சரவாக் மாநிலத்தில் சிறந்தவை என்று பிரபலமாக நம்பப் படுகிறது.  

"பழங்களின் ராஜா" (*King of Fruits*) என்று அழைக்கப்படும் அந்த டுரியான் பழங்களின் நினைவாக, செரியான் நகரச் சந்தை சதுக்கத்தின் நடுவில் ஒரு மாபெரும் நினைவுச் சின்னத்தைச் செரியான் மாவட்ட மன்றம் அமைத்துள்ளது.  

### புலிச் சிலைகள்

ஏற்கனவே இந்த நகரத்தின் சில இடங்களில் புலிச் சிலைகள் மற்றும் எருமை சிலைகள் போன்ற பிற நினைவுச் சின்னங்கள் இருந்தன. இருப்பினும் செரியான் காடுகளில் புலிகளும் எருமைகளும் குறைந்து போனதால், அவை அவற்றின் சிறப்புத் தன்மைகளை இழந்து விட்டன.  

செரியான் நகரம் வளமான நிலப் பகுதியைக் கொண்டது. அதன் சாலை மற்றும் நீர் போக்குவரத்துகள் நன்கு இணைக்கப்பட்டு உள்ளன. காடுகளில் கிடைக்கும் அனைத்து வகையான காட்டுப் பொருட்களும் செரியான் நகரத்தில் கிடைக்கின்றன.  

அண்மைய காலமாக, பெரும்பாலான விளைபொருட்கள் இந்தோனேசியா, கலிமந்தான் காடுகளில் இருந்து கொண்டு வரப் படுகின்றன. கலிமந்தான் காட்டுப் பொருட்களின் விலையும் குறைவு.  

## காலநிலை

செரியான் நகரம் வெப்பமண்டல மழைக்காட்டு காலநிலையைக் கொண்டுள்ளது. ஆண்டு முழுவதும் கனமான மழை பெய்யும்.
# அமரகங்கேயன்


**அமரகங்கேயன்** (*Amaragangeya*) (ஆட்சி சுமார் 1164-1165 பொ.ச.), அபரகங்கேயன் என்றும் அழைக்கப்படும் இவர், சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.  

சகமான அரசன் நான்காம் விக்ரகராசனின் மகனான இவர் தனது சிறு வயதிலேயே அரியணை ஏறியதாகவும், மிகக் குறுகிய காலமே ஆட்சி செய்ததாகவும் தெரிகிறது. இவருக்குப் பிறகு இவரது தந்தைவழி உறவினரும் விக்ரகராசனின் சகோதரர் ஜகத்தேவனின் மகனுமான இரண்டாம் பிருத்விராஜன் அரியணைக்கு வந்தார். தோட் ருத்தி ராணி கோவிலில் கிடைத்த கல்வெட்டின் படி, பிருத்விராஜன் சாகம்பரி மன்னனை தோற்கடித்ததாகத் தெரிகிறது. இது பிருத்விராஜன் அமரகங்கேயனை அரியணையில் இருந்து அகற்றி, சகமான மன்னரானார் என்பதைக் குறிக்கிறது. 15 ஆம் நூற்றாண்டின் காஷ்மீரி வரலாற்றாசிரியர் ஜோனராஜாவின் கூற்றுப்படி, அமரகங்கேயன் திருமணமாகாமலேயே இறந்ததாகத் தெரிகிறது.
# முதலாம் வாக்பதிராஜா


வாப்பயராஜா என்றும் அழைக்கப்படும் **முதலாம் வாக்பதிராஜா** (*Vakpatiraja* I) (ஆட்சி சுமார் 917-944 பொ.ச.), சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார். இவர் கூர்ஜர-பிரதிகார மேலாதிக்கத்தை தூக்கி எறிய முயற்சி செய்ததாகத் தெரிகிறது. மேலும் மகாராஜா என்ற பட்டத்தை ஏற்றுக்கொண்ட முதல் சகமான மன்னர் ஆவார்.  

## ஆரம்ப கால வாழ்க்கை
வாக்பதி சகமான அரசர் சந்தனராசா (இரண்டாம் குவாகா) மற்றும் ராணி இருத்ராணி ஆகியோரின் மகனும் வாரிசுமுவார். இவரது மாற்றுப்பெயர்களில் வாப்பயராஜா மற்றும் மாணிக்க ராய் ஆகியன அடங்கும்.  

## ஆட்சி
கூர்ஜர-பிரதிகாரர்களின் நிலப்பிரபுக்களாக இருந்த வாக்பதியின் முன்னோர்கள் தெற்கிலிருந்து இராஷ்டிரகூட படையெடுப்புகளால் பலவீனமடைந்தனர். வாக்பதி 188 இராணுவ வெற்றிகளை அடைந்ததாக *பிருத்விராஜ விஜயம்* கூறுகிறது. இது மிகைப்படுத்தப்பட்டதாக இருக்கலாம், ஆனால் பிரதிகார-இராஷ்டிரகூட மோதலின் விளைவாக ஏற்பட்ட குழப்பமான சூழ்நிலையில் வாக்பதி ஏராளமான போர்களில் பங்கேற்றது சாத்தியம்.  

இராஷ்டிரகூடர் படையெடுப்பு, வாக்பதி போன்ற அரசர்களின் மீதான பிரதிகாரர்களின் பிடியை பலவீனப்படுத்தியிருக்கலாம். ஹர்ஷநாத் கோயில் கல்வெட்டின் படி, இவர் மகாராஜா என்ற பட்டத்தை ஏற்றுக்கொண்ட முதல் சகமான அரசர் ஆவார். இது இவர் பிரதிகாரர்களிடமிருந்து சுதந்திரம் பெற முயன்றார் என்பதை குறிக்கிறது.  

இராஷ்டிரகூடர்கள் வெளியேறிய பிறகு, பிரதிகாரர்கள் தங்கள் அதிகாரத்தை மீண்டும் உறுதிப்படுத்த முயன்றனர். ஒரு தந்திரபாலன் (மாகாண ஆளுநர்) சகமான பிரதேசத்தில் உள்ள அனந்த பகுதியைத் தாக்கியதாக ஹர்ஷநாத் கோயில் கல்வெட்டு கூறுகிறது. தந்திரபாலன் தன் அதிபதியிடமிருந்து பெற்ற அதிகாரத்தின் காரணமாக மிகவும் கர்வம் கொண்டிருந்தான். ஆனால் அவனது யானைப்படை வாக்பதியின் குதிரைப்படையால் தோற்கடிக்கப்பட்டது. அவன் வாக்பதியை அடக்குவதற்காக பிரதிகார பேரரசர் முதலாம் மகிபாலனால் அனுப்பப்பட்ட தளபதியாக இருந்திருக்கலாம். வரலாற்றாளார் தசரத சர்மாவின் கூற்றுப்படி, அவரது பெயர் சமபாலன் என்பதாகும். வரலாற்றாளார் ஆர்.பி. சிங் அவரை மகிபாலனின் தோமரா நிலப்பிரபுவான மாதவனுடன் அடையாளப்படுத்துகிறார்.  

## மரபு
வாக்பதிக்கு சிம்மராஜா, இலட்சுமணன் மற்றும் வத்சராஜா உட்பட குறைந்தது மூன்று மகன்கள் இருந்தனர். இவருக்குப் பிறகு சாகம்பரி சிம்மாசனத்தில் சிம்மராஜா பதவியேற்றார். அதே நேரத்தில் இலட்சுமணன் நாதுல்லா வம்சத்தின் மற்றொரு கிளையை நிறுவினார். வத்சராஜா ஹர்ஷநாதர் கோவிலுக்கு கர்தமகாதா என்ற கிராமத்தை மானியமாக அளித்ததாக அறியப்படுகிறார். பிஜோலியா கல்வெட்டு வாக்பதிக்கும் சிம்மராஜாவுக்கும் இடையில் ஒரு விந்தியன்ருபதியை (அல்லது விந்தியராஜா) வைக்கிறது. வரலாற்றாசிரியர் தசரத சர்மாவின் கூற்றுப்படி, விந்தியன்ருபதி அநேகமாக சிம்மராஜனின் மூத்த சகோதரராக இருக்கலாம். அவர் மிகக் குறுகிய கால ஆட்சியைக் கொண்டிருந்தார். இருப்பினும், இது வாக்பதியின் பட்டம் என்று ஆர்.பி. சிங் கருதினார், விந்தியாவதி பகுதியை (நவீன பிஜோலியாவைச் சுற்றி) கைப்பற்றியதன் மூலம் அவர் அதை பெற்றிருக்கலாம்.  

வாக்பதி ஒரு சைவர் என்று தெரிகிறது. *பிருத்விராஜ விஜயம்* புஷ்கரத்தில் வோம்கேசர் ( சிவன் ) கோவிலை கட்டியதாக கூறுகிறது.  

## சான்று

- 
-
# இலட்சுமணன் (சகமான வம்சம்)


**இலக்ஷ்மணா** (*Lakṣmaṇa*, ஆட்சி சுமார் 950–982 பொ.ச.) நாதுல்ல சகமான வம்சத்தை நிறுவிய ஒரு இந்திய மன்னராவார். சாகம்பரியின் சகமான மன்னர் முதலாம் வாக்பதிராஜாவின் மகனான இவர் நாதுல்லாவைச் சுற்றி (இன்றைய இராஜஸ்தானில் உள்ள நாடோல்) ஒரு சமஸ்தானத்தை உருவாக்கினார்.  

## வரலாறு
இடைக்கால வடமொழி இலக்கியங்களில், இவர் ராவ் லகா அல்லது லக்னா என்றும் அழைக்கப்படுகிறார். இவர் சாகம்பரி மன்னர் முதலாம் வாக்பதிராஜாவுக்குப் பிறந்தார். தனது அண்ணன் சிம்மராஜாவிற்கு பிறகு ஆட்சிக்கு வந்தார்.  

இலட்சுமணன் வாக்பதிராஜாவின் மகன் என்பது நாதுல்ல சகமான பதிவுகளின் மூலம் மட்டுமே தெரிகிறது. இவரது தாய் வம்சத்தின் கல்வெட்டுகள் இவரைப் பற்றி குறிப்பிடவில்லை. பொ.ச.973 தேதியிட்ட ஹர்ஷநாத் கோயில் கல்வெட்டு இவரது சகோதரர்கள் மற்றும் நான்கு மருமகன்களின் பெயரைக் குறிப்பிடுகிறது, ஆனால் இவரைக் குறிப்பிடவில்லை. இவர் சிம்மாசனத்திற்கு போட்டியாக இருந்ததாலோ அல்லது வேறு சில காரணங்களுக்காக சிம்மராஜாவுடன் இவருக்கு நல்லுறவு இல்லாததாலோ இருக்கலாம்.  

சில பிற்காலக் கணக்குகள் இவரது தந்தை சிம்மராஜா என்று கூறுகின்றன. இவற்றில் 15 ஆம் நூற்றாண்டின் *இலக்ன ரவுல பிரபந்தம்* (புராதன பிரபந்த சங்கிரக தொகுப்பில் உள்ள இவரது புராண வாழ்க்கை வரலாறு) மற்றும் 17 ஆம் நூற்றாண்டின் வரலாற்றாசிரியர் *முஹ்னோத் நைன்சி*யின் *நைன்சி ரி கியாத்* ஆகியவை அடங்கும். இலுண்டிகதேவனின் அச்சலேசுவரர் மகாதேவர் கோயில் கல்வெட்டு இவரது தந்தையை சிந்துராஜா என்று அழைக்கிறது. இருப்பினும், இந்த பதிவுகள் தவறானவை என்று புறக்கணிக்கப்படலாம். ஏனெனில் ஆரம்பகால கல்வெட்டுகள் இவரை வாக்பதிராஜாவின் மகன் என்று தெளிவாக விவரிக்கின்றன.  

## பின்னணி
காலவரையற்ற பயணத்தில் இவர் வீட்டை விட்டு வெளியேறியதாக *இலக்ன ரவுல பிரபந்தம்* கூறுகிறது. இவருடன் இவரது மனைவி மற்றும் அவரது வேலைக்காரன் மட்டுமே இருந்தனர். பயணத்தின் போது ஓய்வெடுக்க நாதுல்லாவில் உள்ள ஒரு கோவிலில் தங்க முடிவு செய்தார். பயணத்தின் போது இவருக்கு அரச ஆதரவு இல்லாததால், தனது வீட்டை விட்டு வெளியேற வேண்டிய கட்டாயம் ஏற்பட்டது என்று புராணக்கதை கூறுகிறது.  

சகமான பதிவுகளின்படி, இலட்சுமணன் பதானிலிருந்து வரிகளை வசூலித்து, சித்தோர்கருக்கு கப்பம் செலுத்தினார். ஜி.ஹெச். ஓஜா மற்றும் தசரத சர்மா போன்ற வரலாற்றாசிரியர்கள் இதை ஒரு வெற்று பெருமையாக கருதுகின்றனர். ஏனெனில் இந்த இரண்டு நகரங்களும் அந்த நேரத்தில் சுதந்திரமான ஆட்சியாளர்களால் ஆளப்பட்டன. சோலாங்கி மன்னன் மூலராஜாவின் தலைநகராக பதான் இருந்தது, அதே சமயம் சித்தோர்கர் குகில ஆட்சியாளர்களான சக்திகுமாரன் மற்றும் அம்பாபிரசாத் ஆகியோரின் கட்டுப்பாட்டில் இருந்தது.  

நாடோல் கோட்டையின் கட்டுமானத்தை இலட்சுமணன் கட்டினார். நாடோலில் (12 ஆம் நூற்றாண்டின் பிற்பகுதியில் உள்ள கல்வெட்டுகளில் குறிப்பிடப்பட்டுள்ள இலட்சுமண-சுவாமின் கோயிலாக இருக்கலாம்) இவரது பெயரில் ஒரு விஷ்ணு கோயிலை இவர் எழுப்பியதாகவும் கூறப்படுகிறது.  

இவர் நாதுல்லாவைச் சேர்ந்த ஒரு வைசியப் பெண்ணை மணந்ததாகக் கூறப்படுகிறது. இவருக்குப் பிறகு இவரது மகன் சோஹியா என்ற சோபிதா ஆட்சிக்கு வந்தார்.
# மேற்கு பனாஸ் ஆறு


**மேற்கு பனாஸ்** (*West Banas River*) என்பது மேற்கு இந்தியாவிலுள்ள ஒரு ஆறாகும். இது இராஜஸ்தான் மாநிலத்தின் சிரோஹி மாவட்டத்திலுள்ள தெற்கு ஆரவல்லி மலைத்தொடரிலிருந்து உருவாகி தெற்கே பாய்கிறது. மேற்கு பனாஸ் அணை, ஸ்வரூப்கஞ்ச் மற்றும் ஆபு சாலை நகரம் வழியாக மேற்கில் அபு மலை மற்றும் கிழக்கில் ஆரவல்லியின் கிழக்கு முகடுக்கு இடையே உள்ள பள்ளத்தாக்கை அடைகிறது. இது குசராத்து மாநிலத்தின் சமவெளிகள் வழியாக தெற்கே தொடர்கிறது. பனாஸ்காண்டா மற்றும் பதான் மாவட்டங்கள் வழியாக பாய்ந்து கட்ச் பாலைவனம் பருவகால நீர்த்தடத்தில் பாய்கிறது.  

மேற்கு பனாஸ் ஆற்றின் நீர்ப்பிடிப்பு பகுதி தோராயமாக 1,876 சதுர கிலோமீட்டர்கள் ஆகும். 266 கிலோமீட்டர் நீளமுள்ள ஆறு 50 கிலோமீட்டர் இராஜஸ்தானில் பாய்கிறது. மீதி குசராத்தில் உள்ளது.  

## இதனையும் பார்க்கவும்

- பனாஸ் ஆறு
# ஆர்யன் தாரி



**ஆர்யன் தாரி** (Aryan Tari) ஈரானிய வம்சாவளியைச் சேர்ந்த நார்வே நாட்டு சதுரங்க வீரர் ஆவார். 1999 ஆம் ஆண்டு சூன் மாதம் 4 ஆம் தேதியன்று இவர் பிறந்தார். பேராதன் பட்டம் பெற்றுள்ளார். 2015 மற்றும் 2019 ஆம் ஆண்டுகளில் நார்வே நாட்டு வெற்றியாளராக இருந்தார். 2017 ஆம் ஆண்டு உலக இளையோர் சதுரங்க வெற்றியாளர் பட்டத்தை வென்றார். 2021 ஆம் ஆண்டு நிலவரப்படி நடப்பு உலக சதுரங்க வெற்றியாளரான மேக்னசு கார்ல்சனுக்குப் பிறகு, நார்வேயில் இருந்து பிடே அமைப்பின் இரண்டாவது மிக உயர்ந்த தரவரிசை புள்ளிகள் கொண்ட வீரராக உள்ளார். சென்னையில் நடைபெறும் 44 ஆவது சதுரங்க ஒலிம்பியாடு போட்டியில் கலந்துகொண்டு விளையாடுகிறார்.  

## சதுரங்க வாழ்க்கை
ஐந்து வயதிலிருந்தே தாரி சதுரங்கம் விளையாடத் தொடங்கினார். 2012 ஆம் ஆண்டு நார்வே இளையோர் பிரிவு சதுரங்க வெற்றியாளர் பட்டத்தை வென்றார், 2013 ஆம் ஆண்டு இலேண்ட்சுடர்னெரிங்கென் வெற்றியாளர் போட்டிக்குத் தகுதி பெற்றார். 2013 ஆம் ஆண்டு நடைபெற்ற இப்போட்டியில் எட்டாவது இடத்தையும் 2014 ஆம் ஆண்டு இரண்டாவது இடத்தையும் பிடித்தார். தாரி 2015 ஆம் ஆண்டு இப்போட்டியின் வெற்றியாளர் பட்ட்டத்தைப் பிடித்தார். 15 வயதில் வெற்றி பெற்ற அக்டெசுடீன் மற்றும் மேக்னசு கார்ல்சன் ஆகியோருக்குப் பிறகு, 16 வயதில் இந்த சாதனையை எட்டிய மூன்றாவது இளைய வீரர் என்ற சிறப்பு இவருக்குக் கிடைத்தது.  

2013 ஆம் ஆண்டு மார்ச்சு மாதம் பேகர்னெசு நகரில் நடந்த நார்வே திறந்தநிலை வெற்றியாளர் போட்டியில் தாரி ஏழாவது இடத்தைப் பிடித்தார். இதன் மூலம் கிராண்ட்மாசுட்டர் பட்டத்திற்கான தகுதியைப் பெற்றார். அந்த நேரத்தில் இவ்வாறு தகுதிபெற்ற இரண்டாவது இளைய நார்வே வீரர் என்ற சிறப்பும் கிடைத்தது.  

2015 ஆம் ஆண்டு ரெய்காவிக்கில் நடந்த ஐரோப்பிய அணி சதுரங்க வெற்றியாஅளர் போட்டியில் ஒன்பது சுற்றுகளில் தாரி தனது இரண்டாவது கிராண்ட்மாசுட்டர் தகுதி நிலையைப் பெற்றார். அங்கு இவர் நார்வேயின் மூன்றாவது பலகையில் விளையாடி ஆறு புள்ளிகளைப் பெற்றார். சிறப்பு கண்ட அணிகளுக்கு இடையிலான 20 ஆட்ட வெற்றியாளர் போட்டியில் பேகர்னசின் விதிமுறையான 2500 பிடே மதிப்பீடு புள்ளிகள் பெற்று கிராண்ட்மாசுட்டர் பட்டம் வென்றார். இந்த வெற்றியாளர் தலைப்பு 2016 ஆம் ஆண்டு நடைபெற்ற பிடே கூட்டத்தில் வழங்கப்பட்டது. இந்தப் பட்டத்தைப் பெறும் நார்வேயின் 12 ஆவது வீரர் தாரியாவார்.  

2016 ஆம் ஆண்டு மே மாதம் 12 முதல் 23 ஆம் தேதி வரை நடைபெற்ற ஐரோப்பிய தனிநபர் சதுரங்க வெற்றியாளர் போட்டியில் விளையாடிய தாரி தனது வாழ்க்கையில் 7½/11 (+5-1=5) என்ற முடிவுகளுடன் தனது சிறந்த போட்டி முடிவை அடைந்தார். இது அவருக்கு இருபத்தி இரண்டாவது இடத்தைப் பெற்றுத் தந்தது. இதனால் 2017 ஆம் ஆண்டு திபிலிசியில் நடந்த சதுரங்க உலகக் கோப்பையில் போட்டியில் விளையாட இவருக்கு இடம் கிடைத்தது, அங்கு அலெக்சாண்டர் லெண்டர்மேனிடம் 1½-½ என்ற கணக்கில் தோற்று இரண்டாவது சுற்றில் வெளியேறினார்.  

2019/2020 பருவத்தில் தாரி செக் எக்சட்ராலிகா அணியான சுலாவியா கிரோமசுரிசுக்காக வெளிநாட்டவராக விளையாடினார். 2020/2021 ஆம் ஆண்டுகளில் எசுப்பானிய செக்லப் போட்டியில் இவர் சேத்ரெசு அவரென்சு அணிக்காக விளையாடினார்.  

## தனிப்பட்ட வாழ்க்கை
தாரி இசுடாவஞ்சரில் பாரனாக் மற்றும் சியாமக் தாரிக்கு பிறந்தார். இவர் பிறப்பதற்கு முன்பே இவருடைய பெற்றோர் நார்வேக்கு குடிபெயர்ந்த ஈரானைச் சேர்ந்தவர்கள் ஆவர்.
# காப்பிட்



**காப்பிட்** (மலாய் மொழி: *Kapit*; ஆங்கிலம்: *Kapit*; சீனம்: 加帛) என்பது மலேசியா, சரவாக் மாநிலத்தில் காப்பிட் பிரிவு; காப்பிட் மாவட்டத்தில் உள்ள நகரமாகும். சரவாக் மாநிலத்தின் உடபாகத்தில்; ராஜாங் ஆற்றின் தென் கரையில் அமைந்து உள்ளது.  

நீள வீடுகளில் வாழும் இபான் சமூகத்தவர் இந்த நகரின் ஆற்றுப் பகுதியில் அதிகமாக வாழ்கின்றனர். காட்டு மரங்களை வெட்டுபவர்களின் குடியிருப்புகளும் நிறைய உள்ளன. காப்பிட் நகரம் துடிப்பான வணிகச் சமூக மையமாகும்.  

## பொது
காப்பிட் நகரம் போர்னியோ காட்டு உட்பகுதியில் இருப்பதால், முன்னர் காலத்தில் ராஜாங் ஆற்று வழியாகத்தான் அங்கு செல்ல முடியும். இப்போது புது தார் சாலைகளை அமைத்து இருக்கிறார்கள்.  

சிபு நகரில் இருந்து 140 கி.மீ. தொலைவில் உள்ளது. விரைவுப் படகு மூலம் செல்லலாம். 2 மணி நேரத்திற்கும் மேலாகப் பிடிக்கும். இலகுரக விமானம் மூலமாகவும் செல்லலாம். கார் மற்றும் பேருந்தில் செல்ல சுமார் 1 மணி 30 நிமிடங்கள் பிடிக்கும்.  

## வரலாறு
ராஜா சார்லஸ் புரூக்கின் ஆட்சியின் போது, 1880-ஆம் ஆண்டில் காப்பிட்டில் "காப்பிட் கோட்டை" *(Fort Kapit)* கட்டப்பட்டது. இந்தக் கோட்டை இபான்கள் ஆற்றின் வழியாகச் சென்று ஒராங் உலு *(Orang Ulu)* குடியிருப்புகளைத் தாக்குவதைத் தடுத்தது.  

1924-ஆம் ஆண்டில், காப்பிட் கோட்டையில், இபான் மற்றும் ஒராங் உலு மக்களுக்கு இடையே ஒரு சமாதான ஒப்பந்தம் கையெழுத்தானது. இதனால் இரு பழங்குடியினருக்கும் இடையிலான பல நூறு ஆண்டுகள் பகைமை நிரந்தரமாக முடிவுக்கு வந்தது.  

### சில்வியா கோட்டை

1925-ஆம் ஆண்டில், காப்பிட் கோட்டை, ராஜா வைனர் புரூக்கின் மனைவி ராணி சில்வியா புரூக்கின் நினைவாக, சில்வியா கோட்டை *(Fort Sylvia)* என மறுபெயரிடப்பட்டது.  

## காலநிலை

காப்பிட் நகரம் வெப்பமண்டல மழைக்காட்டு காலநிலையைக் கொண்டுள்ளது. ஆண்டு முழுவதும் கனமான மழை பெய்யும்.
# நீல்தாவா


***நீல்தாவா*** (*Niltava*)(*Niltau*, நேபாளியிலிருந்து *நீ. சுந்தரா*) என்பது பழைய உலக பறக்கும் பறவை குடும்பமான மியூசிகாபிடேயில் உள்ள குருவி வகைகளுள் ஓர் பேரினமாகும். .  

இந்தப் பேரினத்தில் கீழ் பின்வரும் ஏழு சிற்றினங்கள் உள்ளன:  

- புஜியான் நீல்தாவா (*நீல்தாவா டேவிடி*)
- செவ்வயிறு நீல்தாவா (*நீல்தாவா சுந்தர*)
- செங்குத நீல்தாவா (*நீல்தாவா சுமத்ரானா*)
- சீன ஒளிர் நீல்தாவா (*நீல்தாவா ஓடேசி*)
- தைவான் ஒளிர் நீல்தாவா (*நீல்தாவா* *விவிடா*)
- பெரும் நீல்தாவா (*நீல்தாவா கிராண்டிசு*)
- சிறிய நீல்தாவா (*நீல்தாவா மேக்ரிகோரியா*)
# மன்பிரீத் சிங் பாதல்


**மன்பிரீத் சிங் பாதல்** (*Manpreet Singh Badal*)(பிறப்பு 26 சூலை 1962) என்பவர் இந்திய அரசியல்வாதி மற்றும் இந்தியத் தேசிய காங்கிரசின் தலைவர் ஆவார். இவர் பஞ்சாபின் முன்னாள் நிதியமைச்சர் ஆவார்.  

இவர் பஞ்சாப் சட்டமன்றத்தில் ஐந்து முறை (1995, 1997, 2002, 2007, 2017) உறுப்பினராக இருந்துள்ளார். இரண்டு முறை நிதி அமைச்சராகவும் இருந்துள்ளார். 2007-2010 வரை பிரகாஷ் சிங் பாதல் தலைமையிலான அரசாங்கத்தில் நிதி அமைச்சராக இவர் பதவி வகித்தார். இவர் பஞ்சாப் நிதிநிலை அறிக்கையினை ஒன்பது முறை சமர்ப்பித்துள்ளார். பஞ்சாபில் எந்த அமைச்சருக்கும் செயல்படுத்தாத அளவில் மாநில நிதியை நிலைப்படுத்தியதாகக் கருதப்படுகிறார். மேலும் பஞ்சாப் GDP இல் 2016ல் ஆண்டுக்கு ரூ 1.28 லட்சத்திலிருந்து 2020ல் ரூ 1.67 லட்சமாக 30 சதவீதம் அதிகரித்தது.  

## ஆரம்ப கால வாழ்க்கை
மன்பிரீத் சிங் பாதல் 26 சூலை 1962 அன்று முக்த்சரில் பிறந்தார். இவர் பஞ்சாப் முன்னாள் முதல்வர் பிரகாஷ் சிங் பாதலின் சகோதரரான குர்தாஸ் சிங் பாதல் மற்றும் கர்மந்திர் கவுர் பாதலின் மகன் ஆவார், இவர் 19 மார்ச் 2020 அன்று தனது 84 வயதில் இறந்தார். மன்பிரீத் சிங் பாதல் தி டூன் பள்ளி மற்றும் செயின்ட் ஸ்டீபன் கல்லூரி (தில்லி பல்கலைக்கழகம்) பயின்றார். ஆங்கிலம், பஞ்சாபி, இந்தி, உருது ஆகிய மொழிகளில் சரளமாகப் பேசக்கூடியவர். இதையடுத்து இவருக்கு இலண்டன் பல்கலைக்கழகம் சட்டப் பட்டம் வழங்கியது.  

## சிரோமணி அகாலி தளம்
பாதல் மே 1995 இல் பஞ்சாப் சட்டப் பேரவைக்கு அகாலி தளம் சார்பில் கிதர்பாஹாவிலிருந்து தேர்ந்தெடுக்கப்பட்டார். இவர் 1997, 2002 மற்றும் 2007ல் கிதர்பாஹா தொகுதியிலிருந்து மீண்டும் தேர்ந்தெடுக்கப்பட்டார்.  

## பஞ்சாப் மக்கள் கட்சி
2011ல், பஞ்சாப் மக்கள் கட்சி என்ற புதிய அரசியல் கட்சியை உருவாக்கினார். 2012 பஞ்சாப் தேர்தலில், இவரது கட்சி இந்தியப் பொதுவுடைமைக் கட்சி, மற்றும் சிரோமணி அகாலி தளம் (லோங்கோவால்) ஆகியவற்றுடன் அரசியல் கூட்டணியை உருவாக்கியது. பாதலை இவர்கள் முதல்வர் பதவிக்கான வேட்பாளராக முன்னிறுத்தினர். இவர் கிதர்பாஹா மற்றும் மௌர் ஆகிய இரண்டு தொகுதிகளிலும் போட்டியிட்டு இரண்டு இடங்களிலும் தோல்வியடைந்தார்.  

2016ஆம் ஆண்டு சனவரி 15 அன்று மன்பிரீத் தனது கட்சியைக் காங்கிரசுடன் இணைத்தார்.  

## இந்தியத் தேசிய காங்கிரசு
இவரது கட்சியை இந்தியத் தேசிய காங்கிரசுடன் இணைத்த பிறகு, பதிந்தா நகர்ப்புற தொகுதியில் போட்டியிட இவருக்குச் கட்சி சீட்டு வழங்கப்பட்டது. மார்ச் 2017ல் நடைபெற்ற பஞ்சாப் சட்டமன்றத் தேர்தலில் ஆம் ஆத்மி கட்சியைச் சேர்ந்த தனது போட்டியாளரை 18,480 வாக்குகள் வித்தியாசத்தில் தோற்கடித்து சட்டமன்ற உறுப்பினராகத் தேர்ந்தெடுக்கப்பட்டார். . சிரோமணி அகாலி தளம் வேட்பாளர் மூன்றாவது இடத்தைப் பிடித்தார். 2022 தேர்தலில் இவர் ஆம் ஆத்மி கட்சியிடம் 63,581 வாக்குகள் வித்தியாசத்தில் தோல்வியடைந்தார். இது 2022ஆம் ஆண்டு பஞ்சாப் தேர்தல்களிலும் எந்தவொரு வேட்பாளரும் இழந்த அதிகபட்ச வித்தியாசமாகும்.[https://www.freepressjournal.in/india/punjab-election-results-2022-check-out-biggest-winners-and-losers ]  

## குடும்பம்
வினு பாதல் என்பவரைத் திருமணம் செய்து கொண்ட இவருக்கு ஒரு மகன் மற்றும் ஒரு மகள் உள்ளனர்.
# வார்ப்புரு:Infobox clergy


| name = }}  
| native_name = }  
| native_name_lang = }  
| honorific_suffix = }}  
| image = }}  
| image_size = }}  
| alt = }  
| caption = }}  
| nationality = }  
| citizenship = }  
| pronunciation = }  
| birth_name = }  
| birth_date = }  
| birth_place = }  
| burial_place = }}  
| death_date = }  
| death_place = }  
| death_cause = }  
| other_names = }  
| years_active = }  
| occupation = }  
| education = }  
| alma_mater = }  
| known_for = }  
| spouse = }  
| partner = }  
| parents = }  
| children = }  
| relatives = }}}  
| website = }  
| footnotes = }  
| signature = }  
| signature_alt = }  
| nocat_wdimage = }  
| module = }}}}}}}}|  
| label3 = திருநிலைப்படுத்தியது  
| data3 = }  
| label4 =  
| data4 = }}  
| label5 = ஆக்கங்கள்  
| data5 = }  
| label6 =  
| data6 = }  
| label7 =  
| data7 = }  
| label8 = பதவி  
| data8 = }  
}}}}  
| module2 = }  
}}<noinclude></noinclude>
# யோன் உவெசுலி


**யோன் உவெசுலி** (*John Wesley* 2 மார்ச் 1791) என்பவர் ஆங்கிலேய மதகுருவும், இறையியலாளரும், நற்செய்தியாளரும் ஆவார். இவர் இங்கிலாந்து திருச்சபைக்குள் மறுமலர்ச்சியை ஏற்படுத்திய மெதடிச இயக்கத்தின் தலைவராக இருந்தவர். இவர் நிறுவிய சபைகள் இன்றுவரை தொடரும் சுதந்திர மெதடிச இயக்கத்தின் மேலாதிக்க வடிவமாக மாறியது.  

ஆக்சுபோர்டு, கிறித்தவப் பள்ளியில் கல்வி கற்ற உவெசுலி, 1726 இல் ஆக்சுபோர்டு லிங்கன் கல்லூரியின் உறுப்பினராகத் தேர்ந்தெடுக்கப்பட்டு, இரண்டு ஆண்டுகளுக்குப் பின்னர் ஆங்கிலிக்க மதகுருவாக திருநிலைப்படுத்தப்பட்டார். ஆக்சுபோர்டில், இவர் "தூய மன்றம்" என்ற அமைப்புக்குத் தலைமை தாங்கினார். இது படிப்பின் நோக்கத்திற்காகவும் பக்தியுள்ள கிறித்தவ வாழ்க்கையைத் தொடரவும் உருவாக்கப்பட்ட ஒரு சமூகமாகும்; பின்னர் இவர் இலண்டனுக்குத் திரும்பி மொராவிய கிறித்தவர்கள் தலைமையிலான ஒரு சமூகத்தில் சேர்ந்தார். 1738 மே 24 இல், இவர் தனது "இதயம் விசித்திரமாக வெப்பமடைந்ததை" உணர்ந்தபோது, ​​அவரது நற்செய்தி சார்ந்த மதமாற்றம் என்று அழைக்கப்படுவதை அனுபவித்தார். இதன் பின்னர் அவர் மொராவியர்களை விட்டு வெளியேறி தனது சொந்த ஊழியத்தைத் தொடங்கினார்.  

உவெசுலியின் ஊழியத்தின் வளர்ச்சியில் ஒரு முக்கிய படி, வெளியூர் பயணம் செய்து பிரசங்கிப்பது ஆகும். உவைட்ஃபீல்டின் கால்வினிசத்திற்கு மாறாக, இவர் ஆர்மீனியக் கோட்பாடுகளை ஏற்றுக்கொண்டார். பெரிய பிரித்தானியா, அயர்லாந்து முழுவதும் பயணம் செய்து, தீவிரமான, தனிப்பட்ட பொறுப்புணர்ச்சி, சீடர்த்துவம், மத போதனைகளை வளர்க்கும் சிறிய கிறித்தவ சமூகங்களை உருவாக்கி ஒழுங்கமைக்க உதவினார். இந்தக் குழுக்களைக் கவனித்துக்கொள்வதற்காக அவர் ஆண், பெண் இரு பாலாரையும் கொண்ட திருநிலைப்படுத்தப்படாத குழுக்களை நியமித்தார். உவெசுலியின் வழிகாட்டுதலின் கீழ், அடிமைத்தனத்தை ஒழித்தல், சிறைச் சீர்திருத்தம் உட்பட அன்றைய பல சமூகப் பிரச்சினைகளில் மெதடித்துகள் தலைவர்களாக ஆனார்கள்.  

உவெசுலி கிறித்துவத் துல்லியத்திற்காகவும், கால்வினிசத்திற்கு எதிராக, குறிப்பாக, கால்வினிசத்தின் முன்னறிவிப்புக் கோட்பாட்டிற்கு எதிராகவும் வாதிட்டார். உவெசுலியின் போதனைகள், உவெசுலிய இறையியல் என்று அழைக்கப்படுகின்றன.  

உவெசுலி தனது வாழ்நாள் முழுவதும், இங்கிலாந்து திருச்சபைக்குள்லேயே இருந்து வந்தார். மெதடிச இயக்கம் இங்கிலாந்து திருச்சபையின் பாரம்பரியத்திற்குள் இருக்க வேண்டும் என்று வலியுறுத்தினார். அவருடைய ஆரம்பகால ஊழிய ஆண்டுகளில், உவெசுலி பல திருச்சபைத் தேவாலயங்களில் பிரசங்கம் செய்வதிலிருந்து தடைசெய்யப்பட்டார், பல மெதடிசவாதிகள் துன்புறுத்தப்பட்டனர்; ஆனாலும், பின்னர் அவர் பரவலாக மதிக்கப்பட்டு, அவரது வாழ்வின் முடிவில், "இங்கிலாந்தில் மிகவும் விரும்பப்படும் மனிதர்" என்று அறியப்பட்டார்.
# குருதாசு சிங் பாதல்


**குருதாசு சிங் பாதல்** (*Gurdas Singh Badal*)(6 ஆகத்து 1931 - 15 மே 2020) என்பவர் இந்திய அரசியல்வாதியும் முன்னாள் இந்திய நாடாளுமன்ற உறுப்பினரும் ஆவார். இவர் பெரோஸ்பூர் மாவட்டத்தில் உள்ள அபுல்கரானாவில் பிறந்தார். இவர் பிரகாஷ் சிங் பாதலின் சகோதரர் ஆவார். இவர் 1967ல் சிரோமணி அகாலிதளத்தின் உறுப்பினராக பாசில்கா தொகுதியிலிருந்து ஏழாவது மக்களவைக்குத் தேர்ந்தெடுக்கப்பட்டார். இவர் 15 மே 2020 அன்று மொகாலியில் உள்ள ஒரு தனியார் மருத்துவமனையில் இறந்தார்.  

## குடும்பம்
குருதாசு சிங் பாதல், மறைந்த ரகு ராஜ் சிங் தில்லானின் மகனும், பஞ்சாபின் முன்னாள் முதல்வர் பிரகாஷ் சிங் பாதலின் தம்பியும் ஆவார். இவரது மகன் மன்பிரீத் சிங் பாதல் பஞ்சாப் மாநிலத்தின் நிதி அமைச்சராக இருந்தார். இவரது மனைவி கவுர் மார்ச் 2020ல் இறந்தார்.  

## அரசியல் வாழ்க்கை
பாதல் மார்ச் 1967 முதல் ஏப்ரல் 1969 வரை பஞ்சாப் சட்டமன்ற உறுப்பினராக இருந்தார். இவர் 15 மார்ச் 1971 முதல் 18 ஜனவரி 1977 வரை அகாலி தளம் (தற்போது சிரோமணி அகாலி தளம் என அழைக்கப்படுகிறது) கட்சியினைப் பிரதிநிதித்துவப்படுத்தும் விதமாக பாசில்கா தொகுதியிலிருந்து இந்தியாவின் 5வது மக்களவைக்கு உறுப்பினராகத் தேர்ந்தெடுக்கப்பட்டார்.